การคุ้มครองแรงงาน มีอะไรบ้าง
ระเบียบหรือคำสั่งของนายจ้าง รวมฎีกาแรงงาน การฝ่าฝืนข้อบังคับหรือระเบียบหรือคำสั่งของนายจ้าง กรณีที่ร้ายแรง กรณีที่ร้ายแรง คำพิพากษาฎีกาที่ ๑๓๒๒/๒๕๒๓ การเล่นการพนันในบริเวณบริษัท ไม่ว่าจะเป็นเวลาขณะปฏิบัติหน้าที่หรือนอกเวลาก็ตาม นอกจากจะเป็นการกระทำที่ผิดกฎหมาย อาญาแล้วยังเป็นบ่อเกิดอาชญากรรม เป็นชนวนให้เกิดความวิวาทบาดหมางในหมู่คนงาน ด้วยกัน ทำลายความสามัคคีของหมู่คณะ ทำให้ผลงานของลูกจ้างลดน้อยลงและอาจทำให้นายจ้างได้รับความเสียหายทางชื่อเสียง คำพิพากษาฎีกาที่ ๑๓๒๒/๒๕๒๓  คำพิพากษาฎีกาที่ ๑๔๑๖/๒๕๒๕ การที่ลูกจ้างทั้งสองเป็นยามดื่มสุราในระหว่างการปฏิบัติหน้าที่อาจทำให้การปฏิบัติหน้าที่ผิดพลาดหรือบกพร่องได้โดยง่ายเพราะขาดสติสัมปชัญญะ ซึ่งอาจก่อให้เกิดความเสียหายอย่างมาก คำพิพากษาฎีกาที่ ๑๔๑๖/๒๕๒๕ คำพิพากษาฎีกาที่ ๒๖๔๘/๒๕๒๕ การตอกบัตรลงเวลาทำงานแทนพนักงานอื่นโดยไม่ตรงต่อความจริง อันอาจทำให้นายจ้างจ่ายค่าจ้างและอาจต้องจ่ายรางวัลการทำงานแก่พนักงานผู้นั้นมากกว่าความเป็นจริง คำพิพากษาฎีกาที่ ๒๖๔๘/๒๕๒๕  คำพิพากษาฎีกาที่ ๓๕๗๒/๒๕๒๕ การที่นายจ้างยุบหน่วยงานที่ลูกจ้างประจำอยู่เพราะมีความจำเป็นเกี่ยวกับการดำเนินกิจการของนายจ้างนั้น นายจ้างย่อมมีอำนาจโดยชอบที่จะจัดให้ลูกจ้างเข้าทำงานในตำแหน่งใหม่ที่เหมาะสมต่อไป ลูกจ้างจะไม่ยอมปฏิบัติตามคำสั่งโดยอ้างว่า เงินเดือนต่ำกว่าที่เคยได้รับหาได้ไม่ คำพิพากษาฎีกาที่ ๓๕๗๒/๒๕๒๕  คำพิพากษาฎีกาที่ ๘๓๐/๒๕๒๖ ลูกจ้างเปิดบัญชีเงินฝากกับนายจ้างและเปิดบัญชีไว้กับธนาคารทหารไทย ลูกจ้างสั่งจ่ายเช็คเข้าธนาคารทหารไทย และมีเช็คของผู้อื่น ฝากเข้าบัญชีลูกจ้างในธนาคารของนายจ้างแล้วถอนเงินออกไปทันที โดยยังไม่ทราบว่าเช็คที่นำมาฝากนั้นเรียกเก็บเงินได้หรือไม่ คำพิพากษาฎีกาที่ ๘๓๐/๒๕๒๖  คำพิพากษาฎีกาที่ ๑๕๐๗/๒๕๒๖ ลูกจ้างนำตัวเหี้ยไปผูกไว้ที่ต้นปาล์มหน้าโรงงานและปิดประกาศมีข้อความหยาบคาย ด่าดูหมิ่นเหยียดหยามขับไล่ผู้บังคับบัญชา คำพิพากษาฎีกาที่ ๑๕๐๗/๒๕๒๖  คำพิพากษาฎีกาที่ ๓๔๙๕/๒๕๒๖ ลูกจ้างได้ยืนสูบบุหรี่ข้างๆ กองกล่อง กระดาษ ซึ่งมีกล่องกระดาษเป็นจำนวนมาก คำพิพากษาฎีกาที่ ๓๔๙๕/๒๕๒๖  คำพิพากษาฎีกาที่ ๕๘๑๐/๒๕๓๓ ผู้จัดการฝ่ายบุคคลซึ่งเป็นผู้บังคับบัญชา ของลูกจ้างได้สอบถามลูกจ้างเรื่องที่ลูกจ้างไม่ทำงานและยุยงคนอื่นไม่ให้ทำงานลูกจ้างดังกล่าวได้ด่าผู้จัดการฝ่ายบุคคลด้วยถ้อยคำหยาบคายท้าทายชวนชกต่อยและดึงแขนผู้จัดการฝ่ายบุคคลต่อหน้าคนอื่นในระหว่างอยู่ในที่ทำงาน คำพิพากษาฎีกาที่ ๕๘๑๐/๒๕๓๓  คำพิพากษาฎีกาที่ ๑๑๐๘/๒๕๓๔ ลูกจ้างออกไปดื่มสุราข้างนอกบริษัท แล้ว เมาสุรากลับเข้าไปทำงานขับรถเครน คำพิพากษาฎีกาที่ ๑๑๐๘/๒๕๓๔ คำพิพากษาฎีกาที่ ๕๙๒๐/๒๕๓๔ ลูกจ้างเอาใบเตือนไปจากความครอบครองของนายจ้างโดยไม่ได้รับอนุญาต เมื่อนายจ้างสั่งให้เอาใบเตือนมาคืน ลูกจ้างก็ไม่ยอมนำมาคืน คำพิพากษาฎีกาที่ ๕๙๒๐/๒๕๓๔  คำพิพากษาฎีกาที่ ๓๗๒๓/๒๕๓๗ ลูกจ้างไม่มีหน้าที่ในการรับบุคคลภายนอก เข้าทำงานกับนายจ้าง แต่ได้เรียกและรับเงินจากผู้สมัครเข้าทำงานเป็นลูกจ้างของนายจ้าง โดยอ้างว่าจะฝากให้เข้าทำงานได้ คำพิพากษาฎีกาที่ ๓๗๒๓/๒๕๓๗  คำพิพากษาฎีกาที่ ๒๖๒๑/๒๕๓๘ ลูกจ้างรับงานนอกเข้ามาทำในระหว่างเวลา ทำงานโดยใช้อุปกรณ์ของนายจ้างอันได้แก่พู่กัน สี กระดาษ คำพิพากษาฎีกาที่ ๒๖๒๑/๒๕๓๘  คำพิพากษาฎีกาที่ ๔๑๔๖ - ๔๑๔๗/๒๕๓๙ ลูกจ้างอนุมัติให้พนักงานนอกสายงานนำรถยนต์และวิทยุติดตามตัวซึ่งเป็นทรัพย์สินส่วนตัวของลูกจ้างดังกล่าวมาใช้ในกิจการของนายจ้าง และให้เบิกจ่ายค่าน้ำมันและค่าบริการสำหรับวิทยุติดตามตัว คำพิพากษาฎีกาที่ ๔๑๔๖ - ๔๑๔๗/๒๕๓๙  คำพิพากษาฎีกาที่ ๕๒๙๖/๒๕๓๙ กิจการของนายจ้างเป็นการให้บริการรับส่งเอกสารพัสดุภัณฑ์ด่วนพิเศษ เอกสารของลูกค้าส่งมาถึงนายจ้างตั้งแต่วันที่ ๒๕ กรกฎาคม แต่ลูกจ้างละเลยไม่นำเอกสารส่งลูกค้าจนเป็นเหตุให้ลูกค้าต้องโทรศัพท์ทวงถาม ในวันที่ ๒๙ กรกฎาคม จึงได้มีการตรวจค้นพบเอกสารอยู่ในกระเป๋าเอกสาร ประจำตัวลูกจ้างซึ่งทิ้งไว้ที่บริษัท คำพิพากษาฎีกาที่ ๕๒๙๖/๒๕๓๙  คำพิพากษาฎีกาที่ ๑๐๗๖/๒๕๔๑ ลูกจ้างโทรศัพท์ให้บุคคลอื่นลงเวลาเลิกงานแทนลูกจ้างว่าเลิกงานเวลา ๑๗.๒๐ น. จึงเป็นการลงเวลาเลิกงานผิดไปจากความเป็นจริงทั้งที่ลูกจ้างไม่ได้ทำงานประมาณ ๔ ชั่วโมง การลงเวลาดังกล่าวนอกจากจะเป็นหลักฐานแสดงระยะเวลาที่ลูกจ้างอยู่ปฏิบัติแล้ว ยังเป็นหลักฐานในการเบิกจ่ายค่าจ้างในแต่ละชั่วโมงที่ลูกจ้างทำงานอีกด้วย คำพิพากษาฎีกาที่ ๑๐๗๖/๒๕๔๑  คำพิพากษาฎีกาที่ ๑๒๔๓/๒๕๔๑ ลูกจ้างดักทำร้ายร่างกายพนักงานรักษาความสะอาดหลังเลิกงานนอกสถานที่ทำงานจนบาดเจ็บสาหัส สาเหตุเนื่องจากพนักงาน รักษาความสะอาดทำให้เสื้อผ้าของลูกจ้างเปียกและสกปรกในเวลาทำงาน คำพิพากษาฎีกาที่ ๑๒๔๓/๒๕๔๑ คำพิพากษาฎีกาที่ ๒๑๗๑/๒๕๔๒ ลูกจ้างฉีกทำลายประกาศหนังสือเตือนของนายจ้างที่เตือนลูกจ้างดังกล่าวเนื่องจากทำผิดวินัย คำพิพากษาฎีกาที่ ๒๑๗๑/๒๕๔๒  คำพิพากษาฎีกาที่ ๓๘๓๑/๒๕๔๒ ลูกจ้างให้คำปรึกษาแก่หนังสือพิมพ์ฉบับอื่น ซึ่งเป็นคู่แข่งกับนายจ้าง คำพิพากษาฎีกาที่ ๓๘๓๑/๒๕๔๒  คำพิพากษาฎีกาที่ ๕๖๐๙/๒๕๔๒ ลูกจ้างหญิงผู้จัดการแผนกต้อนรับเป็นชู้กับพนักงานช่างของโรงแรมนายจ้าง คำพิพากษาฎีกาที่ ๕๖๐๙/๒๕๔๒  คำพิพากษาฎีกาที่ ๑๐๕๖ - ๑๐๕๗/๒๕๔๓ ลูกจ้างให้เพื่อนร่วมงานกู้เงิน ดอกเบี้ย ๑๕% ต่อ ๑๕ วัน คำพิพากษาฎีกาที่ ๑๐๕๖ - ๑๐๕๗/๒๕๔๓  คำพิพากษาฎีกาที่ ๓๑๑๗/๒๕๔๓ ลูกจ้างเรียกร้องค่าตอบแทนในการติดต่อ เข้าทำงานกับนายจ้าง คำพิพากษาฎีกาที่ ๓๑๑๗/๒๕๔๓  คำพิพากษาฎีกาที่ ๒๑๓๔/๒๕๔๔ ลูกจ้างเป็นหัวหน้าแผนกซ่อมบำรุงชักชวน ผู้ใต้บังคับบัญชาดื่มสุราขณะปฏิบัติงาน คำพิพากษาฎีกาที่ ๒๑๓๔/๒๕๔๔  คำพิพากษาฎีกาที่ ๑๑๙๕/๒๕๔๖ ลูกจ้างฝ่าฝืนข้อบังคับเกี่ยวกับการทำงาน เรื่องการฝากถอนเงินในกิจการเกี่ยวกับการเงินของนายจ้าง คำพิพากษาฎีกาที่ ๑๑๙๕/๒๕๔๖  คำพิพากษาฎีกาที่ ๓๔๙๕/๒๕๔๖ ลูกจ้างได้รับเงิน ๑๐,๐๐๐ บาท จาก ลูกค้าเนื่องจากเป็นผู้พิจารณาคุณสมบัติของลูกค้าเกี่ยวกับการพิจารณาอนุมติสินเชื่อ คำพิพากษาฎีกาที่ ๓๔๙๕/๒๕๔๖  คำพิพากษาฎีกาที่ ๔๓๓๖/๒๕๔๖ ลูกจ้างชายใช้มือตบหน้าลูกจ้างหญิงในที่ประชุม คำพิพากษาฎีกาที่ ๔๓๓๖/๒๕๔๖  คำพิพากษาฎีกาที่ ๕๙๑๒/๒๕๔๖ ลูกจ้างมีพฤติการณ์เกี่ยวข้องกับยาเสพติด จนถูกเจ้าพนักงานตำรวจจับกุมและถูกฟ้องเป็นจำเลยต่อศาล คำพิพากษาฎีกาที่ ๕๙๑๒/๒๕๔๖ คำพิพากษาฎีกาที่ ๑๑/๒๕๔๗ ลูกจ้างนำสามีกับพวกเข้าไปดูการผลิตในโรงงานของนายจ้าง และได้ใช้เครื่องมือทดสอบวัสดุที่ลูกจ้างซื้อมาโดยไม่ได้รับอนุญาต จากนายจ้าง คำพิพากษาฎีกาที่ ๑๑/๒๕๔๗  คำพิพากษาฎีกาที่ ๘๙๗/๒๕๔๗ ลูกจ้างกระจายหนี้ให้ลูกหนี้แต่ละรายใช้วงเงินสินเชื่อให้อยู่ในอำนาจอนุมัติของลูกจ้างแทนการอนุมัติจากสำนักงานใหญ่ และยอมให้ลูกหนี้เงินกู้ทำสัญญาค้ำประกันซึ่งกันและกัน คำพิพากษาฎีกาที่ ๘๙๗/๒๕๔๗  คำพิพากษาฎีกาที่ ๑๑๒๑/๒๕๔๗ ลูกจ้างแนะนำเจ้าของรถคู่กรณีให้เรียกร้องค่าเสียหายจากลูกค้าของนายจ้าง และขอส่วนแบ่ง คำพิพากษาฎีกาที่ ๑๑๒๑/๒๕๔๗  คำพิพากษาฎีกาที่ ๑๖๔๑ - ๑๖๔๒/๒๕๔๘ ลูกจ้างมีตำแหน่งหน้าที่ที่มีความสำคัญยิ่งต่อการรักษาผลประโยชน์ของนายจ้าง รับเงินค่าที่ปรึกษาเดือนละ ๑๕,๐๐๐ บาท จากบริษัทที่นำเรือมารับขนส่งน้ำมันให้นายจ้าง คำพิพากษาฎีกาที่ ๑๖๔๑ - ๑๖๔๒/๒๕๔๘  คำพิพากษาฎีกาที่ ๕๑๔๐/๒๕๔๙ ลูกจ้างมาทำงานในวันหยุด เล่นไฮโลว์ พนันเอาทรัพย์สินกัน ถูกเจ้าพนักงานตำรวจจับกุม คำพิพากษาฎีกาที่ ๕๑๔๐/๒๕๔๙  คำพิพากษาฎีกาที่ ๕๙๗๘/๒๕๔๙ ลูกจ้างปล่อยเงินกู้นอกระบบให้ลูกจ้างอื่น คิดดอกเบี้ยร้อยละ ๑๐ ต่อเดือน คำพิพากษาฎีกาที่ ๕๙๗๘/๒๕๔๙  คำพิพากษาฎีกาที่ ๖๗๐๐/๒๕๔๙ ลูกจ้างจงใจฝ่าฝืนคำสั่งให้ไปปฏิบัติหน้าที่ ในตำแหน่งใหม่ คำพิพากษาฎีกาที่ ๖๗๐๐/๒๕๔๙  คำพิพากษาฎีกาที่ ๘๔๗/๒๕๕๐ ลูกจ้างมีอำนาจให้คุณให้โทษแก่ลูกค้า ได้กู้ยืมเงินจากลูกค้าของนายจ้าง ๖ ราย คำพิพากษาฎีกาที่ ๘๔๗/๒๕๕๐  คำพิพากษาฎีกาที่ ๑๓๔๘/๒๕๕๑ ลูกจ้างเรียกรับผลประโยชน์ซึ่งเป็นทรัพย์สินจากผู้เช่าทรัพย์ของนายจ้าง คำพิพากษาฎีกาที่ ๑๓๔๘/๒๕๕๑ คำพิพากษาฎีกาที่ ๕๒๐๓/๒๕๕๑ ลูกจ้างใช้ของมีคมขีดที่รถยนต์ของบุคคลอื่น ที่จอดอยู่ในบริเวณที่จอดรถของนายจ้าง คำพิพากษาฎีกาที่ ๕๒๐๓/๒๕๕๑  คำพิพากษาฎีกาที่ ๒๕๖๑/๒๕๕๒ ลูกจ้างมีหน้าที่สำคัญเกี่ยวกับการตรวจสอบคุณภาพแบตเตอรี่อันเป็นสินค้าที่นายจ้างผลิต ได้เข้าไปปฏิบัติหน้าที่ด้วยอาการเมาสุรา คำพิพากษาฎีกาที่ ๒๕๖๑/๒๕๕๒  คำพิพากษาฎีกาที่ ๓๒๓๑/๒๕๕๔ ลูกจ้างแบ่งการจัดซื้อพัสดุโดยแยกการสั่งซื้อ แต่ละใบไม่เกิน ๑๐๐,๐๐๐ บาท เพื่อจะได้ทำการจัดซื้อด้วยวิธีพิเศษ ไม่ต้องใช้วิธีสอบราคาตามระเบียบว่าด้วยการพัสดุ คำพิพากษาฎีกาที่ ๓๒๓๑/๒๕๕๔  คำพิพากษาฎีกาที่ ๕๙๙/๒๕๕๗ ลูกจ้างนำภาพถ่ายการร่วมประเวณีระหว่างหญิงกับตนออกเผยแพร่เพื่อประจานหญิงนั้นจนปรากฏเป็นข่าวลงหนังสือพิมพ์ระบุว่าผู้เผยแพร่เป็นพนักงานของนายจ้าง คำพิพากษาฎีกาที่ ๕๙๙/๒๕๕๗  อ้างอิง : วิชา กฏหมายแรงงาน (ศอ.เกษมสันต์ วิลาวรรณ) - เล่มที่7 เนติฯ สมัยที่69
1. เวลาทำงานปกติ
-งานทั่วไปไม่เกิน 8 ชม./วัน หรือตามที่นายจ้างลูกจ้างตกลงกัน และไม่เกิน 48 ชม./สัปดาห์ งานที่อาจเป็นอันตรายต่อสุขภาพและความปลอดภัยของลูกจ้าง ได้แก่ งานที่ต้องทำใต้ดิน ใต้น้ำ ในถ้ำ ในอุโมงค์ หรือในที่อับอากาศ งานเกี่ยวกับกัมมันตภาพรังสี งานเชื่อมโลหะ งานขนส่งวัตถุอันตราย งานผลิตสารเคมีอันตราย งานที่ต้องทำด้วยเครื่องมือ หรือเครื่องจักร ซึ่งผู้ทำได้รับความสั่นสะเทือนอันอาจเป็นอันตราย และงานที่ต้องทำเกี่ยวกับความร้อนจัดหรือความเย็นจัดอันอาจเป็นอันตราย 

ซึ่งโดยสภาพของงานมีความเสี่ยงอันตรายสูงหรือมีภาวะแวดล้อมในการทำงานเกิน มาตรฐานความปลอดภัยที่กำหนดไว้ซึ่งไม่สามารถปรับปรุงแก้ไขที่แหล่งกำเนิดได้ และต้องจัดให้มีการป้องกันที่ตัวบุคคล ให้มีเวลาทำงานปกติไม่เกิน 7 ชม./วัน และไม่เกิน 42 ชม./สัปดาห์
 
2. เวลาพัก
-ระหว่างการทำงานปกติ
ไม่ น้อยกว่า 1 ชม./วัน หลังจากลูกจ้างทำงานมาแล้วไม่เกิน 5 ชม. ติดต่อกัน หรืออาจตกลงกันพักเป็นช่วง ๆ ก็ได้แต่รวมแล้วต้องไม่น้อยกว่า 1 ชม./วัน งานในร้านขายอาหารหรือร้านขายเครื่องดื่มซึ่งเปิดจำหน่ายหรือให้บริการในแต่ ละวันไม่ติดต่อกัน อาจพักเกิน 2 ชม./วันก็ได้ นายจ้างอาจจะไม่จัดเวลาพักได้กรณีเป็นงานที่มีลักษณะหรือสภาพของงานต้องทำ ติดต่อกันไปโดยได้รับความยินยอมจากลูกจ้างหรือเป็นงานฉุกเฉิน 

-ก่อนการทำงานล่วงเวลา 
กรณีให้ลูกจ้างทำงานล่วงเวลาต่อจากเวลาทำงานปกติไม่น้อยกว่า 2 ชม. ต้องจัดให้ลูกจ้างพักก่อนเริ่มทำงานล่วงเวลาไม่น้อยกว่า 20 นาที
 
3. วันหยุด
 -วันหยุดประจำสัปดาห์  
ไม่น้อยกว่า 1 วัน/สัปดาห์ โดยให้มีระยะห่างกันไม่เกิน 6 วัน สำหรับงานโรงแรม งานขนส่ง งานในป่า งานในที่ทุรกันดาร หรืองานอื่นตามที่กำหนดในกฎกระทรวงอาจตกลงกันสะสมและเลื่อนวันหยุดประจำ สัปดาห์ไปหยุดเมื่อใดก็ได้ภายในระยะเวลา 4 สัปดาห์ติดต่อกัน 

-วันหยุดตามประเพณี 
ไม่น้อยกว่า 13 วัน/ปี โดยรวมวันแรงงานแห่งชาติ โดยพิจารณาจากวันหยุดราชการประจำปี วันหยุดทางศาสนาหรือขนบธรรมเนียมประเพณีแห่งท้องถิ่น ถ้าวันหยุดตามประเพณีตรงกับวันหยุดประจำสัปดาห์ให้หยุดชดเชยวันหยุดตาม ประเพณีในวันทำงานถัดไป สำหรับงานในกิจการโรงแรม สถานมหรสพ ร้านขายอาหาร ร้านขายเครื่องดื่ม ฯลฯ อาจตกลงกันหยุดวันอื่นชดเชยวันหยุดตามประเพณี หรือจ่ายค่าทำงานในวันหยุดให้ก็ได้ 

-วันหยุดพักผ่อนประจำปี 
ไม่ น้อยกว่า 6 วันทำงาน/ปี สำหรับลูกจ้างซึ่งทำงานติดต่อกันมาครบ 1 ปี อาจตกลงกันล่วงหน้าสะสมและเลื่อนวันหยุดพักผ่อนประจำปี ไปรวมหยุดในปีต่อ ๆ ไปได้
 
4. การทำงานล่วงเวลา การทำงานในวันหยุด
     -อาจให้ลูกจ้างทำได้โดยได้รับความยินยอมจากลูกจ้างก่อนเป็นคราว ๆ ไป 
     -อาจ ให้ลูกจ้างทำงานล่วงเวลา และทำงานในวันหยุดได้เท่าที่จำเป็น ถ้าลักษณะหรือสภาพของงานต้องทำติดต่อกันไป ถ้าหยุดจะเสียหายแก่งาน หรือเป็นงานฉุกเฉิน 
     -อาจให้ทำงานในวันหยุด สำหรับกิจการโรงแรม สถานมหรสพ งานขนส่ง ร้านขายอาหาร ร้านขายเครื่องดื่ม สโมสร สมาคม และสถานพยาบาลได้ โดยไม่จำเป็นต้องได้รับความยินยอมจากลูกจ้างก่อน 
     -ชั่วโมงการทำงานล่วงเวลา การทำงานในวันหยุด และการทำงานล่วงเวลาในวันหยุด รวมแล้วต้องไม่เกิน 36 ชม./สัปดาห์
 
5. วันลา
-วันลาป่วย 
ลูกจ้าง ลาป่วยได้เท่าที่ป่วยจริง การลาป่วยตั้งแต่ 3 วันทำงานขึ้นไปนายจ้างอาจให้ลูกจ้างแสดงใบรับรองของแพทย์แผนปัจจุบันชั้น หนึ่งหรือของสถานพยาบาลของทางราชการได้ หากลูกจ้างไม่อาจแสดงได้ให้ลูกจ้างชี้แจงให้นายจ้างทราบ วันที่ลูกจ้างไม่อาจทำงานได้เนื่องจากประสบอันตรายหรือเจ็บป่วยซึ่งเกิดจาก การทำงาน หรือวันลาเพื่อคลอดบุตรไม่ถือเป็นวันลาป่วย 

-วันลากิจ 
ลูกจ้างลาเพื่อกิจธุระอันจำเป็นได้ตามข้อบังคับเกี่ยวกับการทำงาน 

-วันลาทำหมัน 
ลูกจ้างลาเพื่อทำหมันและเนื่องจากการทำหมันได้ตามระยะเวลาที่แพทย์แผนปัจจุบันชั้นหนึ่งกำหนดและออกใบรับรอง 

-วันลารับราชการทหาร 
ลูกจ้างลาเพื่อรับราชการทหารในการเรียกพล เพื่อตรวจสอบฝึกวิชาทหาร หรือทดลองความ พรั่งพร้อมตามกฎหมายว่าด้วยการรับราชการทหารได้ 

-วันลาคลอดบุตร 
ลูกจ้างหญิงมีครรภ์ลาเพื่อคลอดบุตรได้ครรภ์หนึ่งไม่เกิน ๙0 วัน โดยนับรวมวันหยุด 

-วันลาฝึกอบรม 
ลูกจ้าง มีสิทธิลาเพื่อการฝึกอบรมหรือพัฒนาความรู้ความสามารถเพื่อประโยชน์ต่อการแรง งานและสวัสดิการสังคมหรือการเพิ่มทักษะความชำนาญเพื่อเพิ่มประสิทธิภาพในการ ทำงานของลูกจ้างตามโครงการหรือหลักสูตร ซึ่งมีกำหนดช่วงเวลาที่แน่นอนและชัดเจน และเพื่อการสอบวัดผลทางการศึกษาที่ทางราชการจัดหรืออนุญาตให้จัดขึ้น ลูกจ้างต้องแจ้งเหตุในการลาโดยชัดแจ้ง พร้อมทั้งแสดงหลักฐานที่เกี่ยวข้อง (ถ้ามี) ให้นายจ้างทราบล่วงหน้าไม่น้อยกว่า 7 วันก่อนวันลา นายจ้างอาจไม่อนุญาตให้ลาหากในปีที่ลาลูกจ้างเคยได้รับอนุญาตให้ลามาแล้วไม่ น้อยกว่า 30 วัน หรือ 3 ครั้งหรือแสดงได้ว่าการลาของลูกจ้างอาจก่อให้เกิดความเสียหายหรือกระทบต่อ การประกอบธุรกิจของนายจ้าง
 
6. ค่าตอบแทนในการทำงาน 
-ค่าจ้าง
จ่าย เป็นเงินเท่านั้น จ่ายค่าจ้างให้แก่ลูกจ้างไม่น้อยกว่าอัตราค่าจ้างขั้นต่ำ ถ้ากำหนดเวลาทำงานปกติเกิน 9 ชม./วัน ให้จ่ายค่าตอบแทนแก่ลูกจ้าง ซึ่งไม่ได้รับค่าจ้างเป็นรายเดือนสำหรับการทำงานที่เกิน 9 ชม.ขึ้นไปไม่น้อยกว่า 1.5 เท่าของอัตราค่าจ้างต่อชั่วโมงหรือต่อหน่วยในวันทำงาน และในอัตราไม่น้อยกว่า 3 เท่าของอัตราค่าจ้างต่อชั่วโมงหรือต่อหน่วยในวันหยุด 

-ค่าจ้างในวันหยุด 
จ่าย ค่าจ้างสำหรับวันหยุดประจำสัปดาห์ วันหยุดตามประเพณี และวันหยุดพักผ่อนประจำปี ยกเว้นลูกจ้างรายวัน รายชั่วโมง หรือตามผลงาน ไม่มีสิทธิได้รับค่าจ้างในวันหยุดประจำสัปดาห์ 

-ค่าจ้างในวันลา 
จ่ายค่าจ้างในวันลาป่วยไม่เกิน 30 วันทำงาน/ปี 
จ่ายค่าจ้างในวันลาเพื่อทำหมัน 
จ่ายค่าจ้างในวันลาเพื่อรับราชการทหาร ไม่เกิน 60 วัน/ปี 
จ่ายค่าจ้างในวันลาเพื่อคลอดบุตร ไม่เกิน 45 วัน/ครรภ์
 
-การลาเพื่อทำหมัน
ลูกจ้าง มีสิทธิ์ลาเพื่อทำหมันได้และมีสิทธิ์ลาเนื่องจากการทำหมันตามระยะ เวลาที่แพทย์แผนปัจจุบันชั้นหนึ่งกำหนด และออกใบรับรองให้โดยลูกจ้างมีสิทธิ์ได้รับค่าจ้างในวันลานั้นด้วย
 
-การลากิจ 
ลูกจ้างมีสิทธิ์ลาเพื่อกิจธุระอันจำเป็นได้ตามข้อบังคับเกี่ยวกับการทำงาน
 
-การลาเพื่อรับราชการทหาร 
ลูกจ้าง มีสิทธิ์ลาเพื่อรับราชการทหารในการเรียกพลเพื่อตรวจสอบ เพื่อฝึก วิชาทหาร หรือเพื่อทดสอบความพรั่งพร้อม โดยลาได้เท่ากับจำนวนวันที่ทางการทหารเรียก และได้รับค่าจ้างตลอดเวลาที่ลาแต่ไม่เกิน 60 วันต่อปี
 
-การลาเพื่อฝึกอบรม 
ลูกจ้าง มีสิทธิ์ลาเพื่อการฝึกอบรมหรือพัฒนาความรู้ความสามารถตามหลักเกณฑ์และวิธี การที่กำหนดในกฎกระทรวงโดยไม่ได้รับค่าจ้างในวันลานั้น
 
ค่าจ้าง
 1. เป็นเงินที่นายจ้างและลูกจ้างตกลงกันจ่ายเป็นค่าตอบแทนในการทำงานตาม สัญญาจ้างสำหรับระยะเวลาการทำงานปกติเป็นรายชั่วโมง รายวัน รายสัปดาห์ หรือระยะเวลาอื่น หรือจ่ายให้โดยคำนวณตามผลงานที่ลูกจ้างทำได้ในเวลาทำงานปกติของวันทำงาน และรวมถึงเงินที่นายจ้างจ่ายให้แก่ลูกจ้างในวันหยุด และวันลาที่ลูกจ้างมิได้ทำงานแต่มีสิทธิ์ได้รับตามกฎหมายคุ้มครองแรงงาน 
2. ลูกจ้างมีสิทธิ์ได้รับค่าจ้างไม่น้อยกว่าอัตราค่าจ้างขั้นต่ำ 
3. ถ้า ไม่มีการกำหนดอัตราค่าจ้างขั้นต่ำในท้องที่ใดให้ถือว่า อัตราค่าจ้างขั้นต่ำ พื้นฐานเป็นอัตราค่าจ้างขั้นต่ำของท้องที่นั้น (อัตรค่าจ้างขั้นต่ำพื้นฐาน หมายถึง อัตราค่าจ้างที่คณะกรรมการค่าจ้างกำหนดเพื่อใช้เป็นพื้นฐานในการกำหนดอัตรา ค่าจ้างขั้นต่ำ)
 
การทำงานล่วงเวลา และการทำงานในวันหยุด 
1. ใน กรณีที่งานมีลักษณะต้องทำติดต่อกันไป ถ้าหยุดจะ เสียหายแก่งานหรือเป็นงานฉุกเฉิน นายจ้างอาจให้ลูกจ้าง ทำงานล่วงเวลา หรือทำงานในวันหยุดเท่าที่จำเป็นก็ได้ 
2. กิจการโรงแรม สถานมหรสพ งานขนส่ง ร้านขายอาหาร ร้านขายเครื่องดื่ม สโมสร สมาคม สถานพยาบาล และกิจการอื่นตามที่กระทรวงจะได้กำหนดนายจ้างจะให้ลูกจ้างทำงานใน วันหยุดเท่าที่จำเป็นก็ได้ โดยได้รับความยินยอมจากลูกจ้างเป็นคราวๆ ไป 
3. ใน กรณีที่มีการทำงานล่วงเวลาต่อจากเวลาทำงานปกติไม่น้อยกว่า สองชั่วโมง นายจ้างต้องจัดให้ลูกจ้างมีเวลาพัก ไม่น้อยกว่ายี่สิบนาที ก่อนที่ลูกจ้างเริ่ม ทำงานล่วงเวลา (ยกเว้นงานที่มีลักษณะหรือสภาพของงานต้องทำติดต่อกันไป โดยได้รับความยินยอมจากลูกจ้างหรือเป็นงานฉุกเฉิน)
 
ค่าล่วงเวลา ค่าทำงานในวันหยุดและค่าล่วงเวลาในวันหยุด
1. ถ้าทำงานเกินเวลาทำงานปกติของวันทำงาน นายจ้างต้องจ่ายค่าล่วงเวลา ไม่น้อยกว่าหนึ่งเท่าครึ่งของอัตราค่าจ้างต่อชั่วโมงในวันทำงานตามจำนวน ชั่วโมงที่ทำหรือไม่น้อยกว่าหนึ่งเท่าครึ่งของอัตราค่าจ้างต่อหน่วย ในวันทำงานตามจำนวนผลงานที่ทำได้สำหรับลูกจ้างที่ได้รับค่าจ้างตามผลงาน 
2. ถ้าทำงานในวันหยุดเกินเวลาทำงานปกติของวันทำงานนายจ้างต้องจ่าย ค่าล่วงเวลาในวันหยุดให้แก่ลูกจ้างในอัตราสามเท่าของอัตราค่าจ้างต่อชั่วโมง ในวันทำงานตามจำนวนชั่วโมงที่ทำหรือตามจำนวนผลงานที่ทำได้สำหรับ ลูกจ้างที่ได้รับค่าจ้างตามผลงานโดยคำนวณเป็นหน่วย 
3. ถ้าทำงานในวันหยุดในเวลาทำงานปกติ นายจ้างต้องจ่ายค่าทำงานในวันหยุด ให้แก่ลูกจ้างที่มีสิทธิได้รับค่าจ้างในวันหยุดเพิ่มขึ้นอีก 1 เท่าของค่าจ้าง ในวันทำงานตามชั่วโมงที่ทำงานในวันหยุด หรือตามจำนวนผลงานที่ทำได้ สำหรับลูกจ้างที่ได้รับค่าจ้างตามผลงานโดยคำนวณเป็นหน่วย สำหรับลูกจ้างที่ไม่มีสิทธิได้รับค่าจ้างในวันหยุดต้องจ่ายไม่น้อยกว่า 2 เท่า ของค่าจ้างในวันทำงานตามชั่วโมงที่ทำงานในวันหยุดหรือตามจำนวนผลงาน ที่ทำได้สำหรับลูกจ้างที่ได้รับค่าจ้างตามผลงานโดยคำนวณเป็นหน่วย
 
ค่าชดเชย
1. ลูกจ้างมีสิทธิได้รับค่าชดเชย หากนายจ้างเลิกจ้างโดยลูกจ้างไม่มีความผิด ดังนี้ 
   1.1 ลูกจ้างซึ่งทำงานติดต่อกันครบ 120 วัน แต่ไม่ครบ 1 ปี มีสิทธิได้รับค่าชดเชยเท่ากับค่าจ้างอัตราสุดท้าย 30 วัน 
   1.2 ลูกจ้างซึ่งทำงานติดต่อกันครบ 1 ปี แต่ไม่ครบ 3 ปี มีสิทธิได้รับค่าชดเชยเท่ากับค่าจ้างอัตราสุดท้าย 90 วัน 
   1.3 ลูกจ้างซึ่งทำงานติดต่อกันครบ 3 ปีแต่ไม่ครบ 6 ปี มีสิทธิได้รับค่าชดเชยเท่ากับค่าจ้างอัตราสุดท้าย 180 วัน 
   1.4 ลูกจ้างซึ่งทำงานติดต่อกันครบ 6 ปี แต่ไม่ครบ 10 ปี มีสิทธิ์ได้รับค่าชดเชยเท่ากับอัตราค่าจ้างสุดท้าย 240 วัน 
   1.5 ลูกจ้างซึ่งทำงานติดต่อกันครบ 10 ปีขึ้นไป มีสิทธิ์ได้รับค่าชดเชยเท่ากับค่าจ้างอัตราสุดท้าย 300 วัน 

2. ในกรณีที่นายจ้างจะเลิกจ้างลูกจ้างเพราะเหตุปรับปรุงหน่วยงาน กระบวนการผลิตการจำหน่าย หรือการบริการอันเนื่องมาจากการนำเครื่องจักรมาใช้หรือเปลี่ยนแปลงเครื่อง จักรหรือเทคโนโลยี ซึ่งเป็นเหตุให้ต้องลดจำนวนลูกจ้างลง นายจ้างต้องปฏิบัติดังนี้ 
   2.1 แจ้งวันที่จะเลิกจ้าง เหตุผลของการเลิกจ้าง และรายชื่อลูกจ้างที่จะถูกเลิกจ้าง ให้ลูกจ้างและพนักงานตรวจแรงงาน ทราบล่วงหน้าไม่ น้อยกว่าหกสิบวันก่อนวันที่จะเลิกจ้าง 
   2.2 ถ้าไม่แจ้งแก่ลูกจ้างที่จะเลิกจ้างทราบล่วงหน้า หรือแจ้งล่วงหน้าน้อยกว่าระยะเวลาหกสิบวัน นายจ้างต้องจ่ายค่าชดเชยพิเศษแทนการบอกกล่าวล่วงหน้าแก่ลูกจ้างเท่ากับค่า จ้างอัตราสุดท้ายหกสิบวัน หรือเท่ากับค่าจ้างของการทำงานหกสิบวันสุดท้ายสำหรับลูกจ้างซึ่งได้รับค่า จ้างตามผลงานโดยคำนวณเป็นหน่วย 

ค่าชดเชยแทนการบอกกล่าวล่วงหน้านี้ ให้ถือว่านายจ้างได้จ่ายค่าสินจ้างแทน การบอกกล่าวล่วงหน้าตามกฎหมายด้วยนายจ้างต้องจ่ายค่าชดเชยพิเศษเพิ่มขึ้นจากค่าชดเชยปกติดังต่อไปนี้ 
1. ลูกจ้าง ทำงานติดต่อกันครบหกปีขึ้นไป นายจ้างจะต้องจ่ายค่าชดเชย พิเศษเพิ่มขึ้นจากค่าชดเชยปกติซึ่งลูกจ้างนั้นมีสิทธิได้รับอยู่แล้ว ไม่น้อยกว่าค่าจ้างอัตราสุดท้ายสิบห้าวันต่อการทำงานครบหนึ่งปี หรือไม่น้อยกว่าค่าจ้างของการทำงานสิบห้าวันสุดท้ายต่อการทำงาน ครบหนึ่งปีสำหรับลูกจ้างซึ่งได้รับค่าจ้างตามผลงานโดยคำนวณเป็นหน่วย 
2. ค่าชดเชยพิเศษนี้รวมแล้วต้องไม่เกินค่าจ้างอัตราสุดท้ายสามร้อย หกสิบวัน หรือไม่เกินค่าจ้างของการทำงานสามร้อยหกสิบวันสุดท้าย สำหรับลูกจ้างซึ่งได้รับค่าจ้างตามผลงานโดยคำนวณเป็นหน่วย แต่รวมแล้วต้องไม่เกินค่าจ้างอัตราสุดท้ายสามร้อยหกสิบวัน 
3. เพื่อประโยชน์ในการคำนวณค่าชดเชยพิเศษ เศษของระยะเวลาทำงานที่มากกว่าหนึ่งร้อยแปดสิบวัน ให้นับเป็นการทำงานครบหนึ่งปี

3. ในกรณีที่นายจ้างย้ายสถานประกอบกิจการไปตั้ง ณ สถานที่อื่นอันมีผลกระทบ สำคัญต่อการดำรงชีวิตตามปกติของลูกจ้างหรือครอบครัว 
   1. นายจ้างต้องแจ้งล่วงหน้าให้แก่ลูกจ้างทราบล่วงหน้าไม่น้อยกว่าสามสิบวันก่อน ย้าย ถ้าลูกจ้างไม่ประสงค์จะไปทำงานด้วย ลูกจ้างมีสิทธิ์บอกเลิกสัญญาจ้างได้โดยได้รับค่าชดเชยพิเศษไม่น้อยกว่าร้อย ละห้าสิบของอัตราค่าชดเชยปกติที่ลูกจ้างพึงมีสิทธิ์ได้รับ 
   2. ถ้านายจ้างไม่แจ้งให้ลูกจ้างทราบการย้ายสถานประกอบกิจการล่วงหน้า นายจ้างต้องจ่ายค่าชดเชยพิเศษ แทนการบอกกล่าวล่วงหน้าเท่ากับค่าจ้างอัตราสุดท้ายสามสิบวัน

ข้อยกเว้นที่นายจ้างไม่ต้องจ่ายค่าชดเชย : 
ลูกจ้างไม่มีสิทธิได้รับค่าชดเชยในกรณีใดกรณีหนึ่ง ดังนี้ 
1. ลูกจ้างลาออกเอง 
2. ทุจริตต่อหน้าที่หรือกระทำความผิดอาญาโดยเจตนาแก่นายจ้าง 
3. จงใจทำให้นายจ้างได้รับความเสียหาย 
4. ประมาทเลินเล่อเป็นเหตุให้นายจ้างได้รับความเสียหายอย่างร้ายแรง 
5. ฝ่าฝืนข้อบังคับเกี่ยวกับการทำงาน หรือระเบียบ หรือคำสั่งของนายจ้างอันชอบด้วยกฎหมายและเป็นธรรม และนายจ้างได้ตักเตือนเป็นหนังสือแล้ว เว้นแต่กรณีที่ร้ายแรง นายจ้างไม่จำเป็นต้องตักเตือน ซึ่งหนังสือเตือนนั้นให้มีผลบังคับได้ไม่เกิน 1 ปี นับแต่วันที่ลูกจ้างได้กระทำผิด 
6. ละทิ้งหน้าที่เป็นเวลา 3 วันทำงานติดต่อกัน ไม่ว่าจะมีวันหยุดคั่นหรือไม่ก็ตาม โดยไม่มีเหตุอันสมควร 
7. ได้รับโทษจำคุกตามคำพิพากษาถึงที่สุดให้จำคุก 
8. กรณีการจ้างที่มีกำหนดระยะเวลาการจ้างไว้แน่นอน และนายจ้างเลิกจ้าง ตามกำหนดระยะเวลานั้น ได้แก่งานดังนี้ 
   8.1 การจ้างงานในโครงการ เฉพาะที่มิใช่งานปกติของธุรกิจหรือ การค้าของนายจ้างซึ่งต้องมีระยะเวลาเริ่มต้นและสิ้นสุดของงานที่แน่นอน 
   8.2 งานอันมีลักษณะเป็นครั้งคราว ที่มีกำหนดงานสิ้นสุดหรือความสำเร็จของงาน 
   8.3 งานที่เป็นไปตามฤดูกาล และได้จ้างในช่วงเวลาของฤดูกาลนั้นซึ่งจะต้องแล้วเสร็จภายในเวลาไม่เกิน 2 ปี โดยนายจ้างได้ทำสัญญาเป็นหนังสือไว้ตั้งแต่เมื่อเริ่มจ้าง
 
การใช้แรงงานหญิง
1. ห้ามนายจ้างให้ลูกจ้างหญิงทำงานต่อไปนี้ 
   – งานเหมืองแร่หรืองานก่อสร้าง ที่ต้องทำใต้ดิน ใต้น้ำ ในถ้ำ ในอุโมงค์ หรือปล่องในภูเขาเว้นแต่ลักษณะของงานไม่เป็นอันตรายต่อสุขภาพหรือ ร่างกายของลูกจ้างหญิงนั้น 
   – งานที่ต้องทำบนนั่งร้านที่สูงกว่าพื้นดินตั้งแต่ 10 เมตรขึ้นไป 
   – งานผลิตหรือขนส่งวัตถุระเบิดหรือวัตถุไวไฟ 
   – งานอื่นตามที่กำหนดในกฎกระทรวง 
2. ห้ามนายจ้างให้ลูกจ้างหญิง ที่มีครรภ์ทำงานในระหว่างเวลา 22.00น.-06.00น. ทำงานล่วงเวลาทำงานในวันหยุดหรือทำงานอย่างหนึ่งอย่างใด ดังต่อไปนี้ 
   – งานเหมืองแร่หรืองานก่อสร้างที่ต้องทำใต้ดิน ใต้น้ำ ในถ้ำ ในอุโมงค์ หรือปล่องในภูเขาเว้นแต่ลักษณะของงาน ไม่เป็นอันตรายต่อสุขภาพหรือ ร่างกายของลูกจ้างหญิงนั้น 
   – งานเกี่ยวกับเครื่องจักรหรือเครื่องยนต์ที่มีความสั่นสะเทือน 
   – งานขับเคลื่อนหรือติดไปกับยานพาหนะ 
   – งานยก แบก หาม หาบ ทูน ลาก หรือเข็นของหนักเกิน 15 กิโลกรัม 
   – งานที่ทำในเรือ 
   – งานอื่นตามที่กำหนดในกฎกระทรวง 
3. พนักงาน ตรวจแรงงานมีคำสั่งให้นายจ้างเปลี่ยนเวลาทำงานหรือชั่วโมงทำงาน ของลูกจ้างหญิงที่ทำงานในระหว่างเวลา 24.00 น.- 06.00 น. ได้ตามที่เห็น สมควรถ้าพนักงานตรวจแรงงานเห็นว่างานนั้นอาจเป็นอันตรายต่อสุขภาพ และความปลอดภัยของลูกจ้างหญิงนั้น 
4. ลูกจ้างหญิงมีครรภ์มีสิทธิขอ ให้นายจ้างเปลี่ยนงานในหน้าที่เดิมเป็นการ ชั่วคราวก่อนหรือหลังคลอดได้ กรณีที่มีใบรับรองแพทย์ แผนปัจจุบันชั้นหนึ่ง มาแสดงว่าไม่อาจทำงานในหน้าที่เดิมต่อไปได้ 
5. ห้ามนายจ้างเลิกจ้างลูกจ้างหญิงเพราะเหตุมีครรภ์
 
การใช้แรงงานเด็ก
 
1. ห้ามนายจ้างจ้างเด็กอายุต่ำกว่า 15 ปี เป็นลูกจ้าง 
2. กรณี ที่มีการจ้างเด็กอายุต่ำกว่า 18 ปี เป็นลูกจ้าง นายจ้างต้องแจ้งต่อพนักงาน ตรวจแรงงานภายใน 15 วันนับแต่วันที่ เด็กเข้าทำงาน และแจ้งการสิ้นสุดการ จ้างเด็กนั้นต่อพนักงานตรวจแรงงานภายใน 7 วันนับแต่วันที่เด็กออกจากงาน นายจ้างต้องจัดให้มีเวลาพัก 1 ชั่วโมงต่อวันภายใน 4 ชั่วโมงแรกของ การทำงาน และให้มีเวลาพักย่อยได้ตามที่นายจ้างกำหนด 
3. ห้ามนายจ้างใช้ลูกจ้างเด็กที่มีอายุต่ำกว่า 18 ปี ทำงานในระหว่างเวลา 22.00 – 06.00 น. เว้นแต่ได้รับอนุญาตจากอธิบดี 
4. ห้ามนายจ้างใช้ลูกจ้างเด็กที่มีอายุต่ำกว่า 18 ปี ทำงานล่วงเวลา 
5. ห้ามนายจ้างให้ลูกจ้างเด็กที่มีอายุต่ำกว่า 18 ปี ทำงานต่อไปนี้ 
   – งานหลอม เป่า หล่อ หรือรีดโลหะ 
   – งานปั๊มโลหะ 
   – งานเกี่ยวกับความร้อน ความเย็น ความสั่นสะเทือน เสียงและแสง ที่มีระดับแตกต่างจากปกติอันอาจเป็นอันตรายตามที่กำหนดในกฎกระทรวง 
   – งานเกี่ยวกับสารเคมีที่เป็นอันตรายตามที่กำหนดในกฎกระทรวง 
   – งานเกี่ยวกับจุลชีวันเป็นพิษซึ่งอาจเป็นเชื้อไวรัส แบคทีเรีย รา หรือเชื้ออื่น ตามที่กำหนดในกฎกระทรวง 
   – งานเกี่ยวกับวัตถุมีพิษ วัตถุระเบิด หรือวัตถุไวไฟ เว้นแต่งานในสถานี บริการที่เป็นเชื้อเพลิงตามที่กำหนดในกฎกระทรวง 
   – งานขับหรือบังคับรถยกหรือปั้นจั่นตามที่กำหนดในกฎกระทรวง 
   – งานใช้เลื่อยเดินด้วยพลังไฟฟ้าหรือเครื่องยนต์ 
   – งานที่ต้องทำใต้ดิน ใต้น้ำ, ในถ้ำ อุโมงค์ หรือปล่องในภูเขา 
   – งานเกี่ยวกับกัมมันตภาพรังสีตามที่กำหนดในกฎกระทรวง 
   – งานทำความสะอาดเครื่องจักรหรือเครื่องยนต์ที่กำลังทำงาน 
   – งานที่ต้องทำบนนั่งร้านที่สูงกว่าพื้นดินตั้งแต่ 10 เมตรขึ้นไป 
   – งานอื่นตามที่กำหนดในกระทรวง 
6. ห้ามนายจ้างให้ลูกจ้างเด็กที่มีอายุต่ำกว่า 18 ปี ทำงานในสถานที่ต่อไปนี้ 
   – โรงฆ่าสัตว์ 
   – สถานที่เล่นการพนัน 
   – สถานที่เต้นรำ รำวง หรือ รองเง็ง 
   – สถาน ที่ที่มีอาหาร สุรา น้ำชา หรือเครื่องดื่ม อย่างอื่นจำหน่ายและบริการ โดยมีผู้บำเรอสำหรับปรนนิบัติลูกจ้าง หรือโดยมีที่สำหรับพักผ่อนหลับนอน หรือมีบริการนวดให้แก่ลูกค้า 
   – สถานที่อื่นตามที่กำหนดในกฎกระทรวง 
7. ห้ามนายจ้างจ่ายค่าจ้างของลูกจ้างซึ่งเป็นเด็กแก่บุคคลอื่น 
8. ห้ามนายจ้างเรียก/หรือรับ เงินประกันจากฝ่ายลูกจ้างซึ่งเป็นเด็ก 
9. ลูกจ้าง ซึ่งเป็นเด็กอายุต่ำกว่า 18 ปี มีสิทธิลาเพื่อเข้าประชุม สัมมนา รับการอบรม รับการฝึก หรือลาเพื่อการอื่นซึ่งจัดโดยสถานศึกษา หรือหน่วยงานของรัฐหรือเอกชน ที่อธิบดีเห็นชอบ และให้นายจ้าง จ่ายค่าจ้างแก่ลูกจ้างเด็กเท่ากับค่าจ้างในวันทำงานตลอดระยะเวลาที่ลา แต่ปีหนึ่งต้องไม่เกิน 30 วัน
 
หลักฐานการทำงาน
1. นาย จ้างที่มีลูกจ้างตั้งแต่ 10 คนขึ้นไป ต้องจัดให้มีข้อบังคับเกี่ยวกับการทำงาน เป็นภาษาไทย ปิดประกาศโดยเปิดเผย ณ สถานที่ทำงานของลูกจ้างและ ส่งสำเนาให้อธิบดีกรมสวัสดิการและคุ้มครองแรงงาน 
2. ข้อ บังคับฯ ต้องระบุเรื่องต่างๆ ดังนี้ วันทำงาน เวลาทำงานปกติ เวลาพัก วันหยุดและหลักเกณฑ์การหยุด หลักเกณฑ์การทำงานล่วงเวลา และการทำงาน ในวันหยุด วันและสถานที่จ่ายค่าจ้าง ค่าล่วงเวลา ค่าทำงานในวันหยุด และค่าล่วงเวลาในวันหยุดวันลาและหลักเกณฑ์การลา วินัยและโทษ การร้องทุกข์ และการเลิกจ้าง 
3. ทะเบียนลูกจ้างต้องมีชื่อ เพศ สัญชาติ วันเดือนปีเกิด ที่อยู่ปัจจุบัน วันเริ่มจ้าง ตำแหน่งหรืองานในหน้าที่ อัตราค่าจ้าง และประโยชน์ตอบแทนอื่นๆ ที่นายจ้างตกลงจ่ายให้แก่ลูกจ้างและวันสิ้นสุดการจ้าง 
4. เอกสาร เกี่ยวกับการคำนวณค่าจ้าง ค่าล่วงเวลา ค่าทำงานในวันหยุด ต้องระบุ วันเวลาทำงาน ผลงานที่ทำได้สำหรับการจ้างตามผลงาน และจำนวนเงินที่จ่าย โดยมีลายมือชื่อลูกจ้างผู้รับเงิน
 
การควบคุม
1. นายจ้างที่มีลูกจ้างรวมกันตั้งแต่ 10 คนขึ้นไป จะต้องจัดทำข้อบังคับเกี่ยวกับการทำงานเป็นภาษาไทย อย่างน้อยต้องมี รายละเอียดดังนี้
   – วันทำงาน เวลาทำงานปกติ และเวลาพัก
   – วันหยุดและหลักเกณฑ์การหยุด
   – หลักเกณฑ์การทำงานล่วงเวลา และการทำงานในวันหยุด
   – วันและสถานที่จ่ายค่าจ้าง ค่าล่วงเวลา ค่าทำงานในวันหยุด และค่าล่วงเวลาในวันหยุด
   – วันลาและหลักเกณฑ์การลา
   – วินัยและโทษทางวินัย
   – การร้องทุกข์
   – การเลิกจ้าง ค่าชดเชยและชดเชยพิเศษ
2. นายจ้างต้องประกาศใช้ข้อบังคับเกี่ยวกับการทำงานภายใน 15 วัน นับจากวันที่มีลูกจ้างรวมกันตั้งแต่ 10 คนขึ้นไป
3. นายจ้างต้องปิดประกาศข้อบังคับเกี่ยวกับการทำงานโดยเปิดเผย ณ สถานที่ ทำงานของลูกจ้าง
4. ให้ประกาศใช้ข้อบังคับเกี่ยวกับการทำงานต่อไปแม้ว่านายจ้างจะมีลูกจ้าง ลดต่ำกว่า 10 คนก็ตาม
 
การร้องทุกข์ของลูกจ้าง
1. ลูกจ้างเรียกร้องสิทธิของตนอันเนื่องมาจากการฝ่าฝืนกฎหมายแรงงาน ของนายจ้างได้โดย
   – ลูกจ้างนำคดีไปฟ้องศาลแรงงาน
   – ลูกจ้างยื่นคำร้องทุกข์ต่อพนักงานตรวจแรงงาน
2. การยื่นคำร้องทุกข์ของลูกจ้างหรือทายาท
   – ยื่นคำร้องทุกข์ตามแบบที่อธิบดีกำหนด
   – ยื่นต่อพนักงานตรวจแรงงานในท้องที่ที่ลูกจ้างทำงานอยู่ หรือที่นายจ้าง มีภูมิลำเนา หรือท้องที่ที่ลูกจ้างมีภูมิลำเนาอยู่ก็ได้
3. การพิจจารณาคำร้องทุกข์ของพนักงานตรวจแรงงาน
   – เร่งสอบสวนข้อเท็จจริงจากนายจ้าง ลูกจ้าง และพยานโดยเร็ว รวมทั้งการรวบรวมหลักฐานที่เกี่ยวข้องด้วย
   – เมื่อสอบสวนข้อเท็จจริงแล้ว ต้องมีคำสั่งให้นายจ้างจ่ายเงิน หรือยกคำร้องทุกข์ของลูกจ้างอย่างใดอย่างหนึ่ง
   – การรวบรวมข้อเท็จจริง และการมีคำสั่ง ต้องกระทำให้แล้วเสร็จ ภายใน 60 วัน นับแต่วันรับคำร้องทุกข์ไว้ดำเนินการ
   – ถ้าไม่สามารถดำเนินการให้แล้วเสร็จภายใน 60 วัน ให้ขอขยายระยะเวลา ต่ออธิบดีหรือผู้ว่าราชการจังหวัดโดยขอขยายระยะเวลาได้ไม่เกิน 30 วัน
4. การยุติข้อร้องทุกข์ระหว่างสอบสวนข้อเท็จจริง
   – ลูกจ้างสละสิทธิการเรียกร้องทั้งหมด
   – ลูกจ้างสละสิทธิเรียกร้องแต่บางส่วน โดยนายจ้างยินยอมจ่ายเงินบางส่วน แก่ลูกจ้าง
   – นายจ้างยินยอมจ่ายเงินทั้งจำนวน แก่ลูกจ้าง
 
บทกำหนดโทษ
1. กฏหมายคุ้มครองแรงงานเป็นกฏหมายที่มีบทลงโทษทางอาญา
2. นายจ้างผู้ใดฝ่าฝืนหรือไม่ปฏิบัติตาม
    ขั้นต่ำปรับไม่เกิน 5,000 บาท
    จำคุกไม่เกิน 1 ปี หรือปรับไม่เกิน 200,000 บาท หรือทั้งจำทั้งปรับ
3. การปฏิบัติตามคำสั่งของพนักงานตรวจแรงงานคดีอาญา เป็นอันระงับ
4. การฝ่าฝืนกฏหมาย
   -อธิบดีมีอำนาจเปรียบเทียบปรับสำหรับความผิดที่เกิดขึ้นใน กรุงเทพฯ
   - ผู้ว่าราชการจังหวัด มีอำนาจเปรียบเทียบปรับสำหรับความผิด ที่เกิดขึ้นภายในจังหวัด
   - ชำระค่าปรับภายใน 30 วัน นับเท่าวันที่ได้รับแจ้งผลคดี คดีอาญา เป็นอันเลิกกัน
    -ถ้าไม่ยอมเปรียบเทียบปรับหรือไม่ชำระค่าปรับภายในกำหนด พนักงานสอบสวน (ตำรวจ) จะดำเนินการตามขั้นตอนของกฏหมาย ต่อไป
กฎหมายแรงงาน,กฎหมายคุ้มครองแรงงาน-แรงงานสัมพันธ์-เงินทดแทน